text: DAMM | Cuinetes
  Arxiu d'etiquetes: DAMM
  Posted on 6 juny 2012 by nuni	12	Si t'interessa el que escrivim: Et pots subscriure al fil RSS
  Et pots subscriure per correu electrònic
  Avui us vull explicar una proposta d'aquelles que val la pena de conèixer! És d'aquelles que si te n'enteres a posteriori fa molta ràbia de no haver-ho sabut abans! Almenys és el que em passaria a mi. Del 18 de maig i fins al 22 de juny podeu gaudir de tres tapes d'autor i una Estrella DAMM Inèdit per a dues persones, a les terrasses de 14 hotels de Barcelona! I ara pensareu "ja… però deu costar un dineral…" doncs no! 20 € les dues persones!
  Divendres vem poder gaudir de l'experiència, convidats per Estrella Damm i organitzats com de costum per Gastroblocaires, en dos hotels molt cèntrics de Barcelona: l'Hotel Mandarin Oriental (Passeig de Gràcia, 38-40) i l'Hotel Ohla (Via Laietana, 49).
  A l'Hotel Mandarin Oriental vem poder tastar (xef: Llorenç Vall i Alain Guiard): Hummus gastronomicus (hummus amb tzatziki i pa de pita). Truita de patates elaborada al moment amb pa amb tomàquet. Mini calzone de carn amb salsa sambal acompanyat de salsa de iogurt a la menta. D'aquestes el que més em va agradar va ser la truita de patates amb pa amb tomàquet. Estava cuita com a mi m'agrada, un punt crueta de dins, melosa, ah! i amb ceba!
  A l'Hotel Ohla vem poder tastar (xef: Xavier Franco): Gaspatxo de cirera amb anxova marinada amb cervesa. Salmó "Suke" amb gingebre i sal cítrica. Crestes casolanes de bonítol i pebre de cristall. D'aquestes tapes totes em van encantar! M'apassionen les cireres, m'encanta el salmó i aquestes crestes casolanes estaven de por! Vaja, un hat trick! La presentació de les tapes és molt atractiva i el lloc és encisador. Només per poder gaudir de les vistes d'aquesta terrassa ja val la pena! I si a part el menjar és boníssim, què més es pot demanar!
  L'horari dels vespres inèdits és de 18 a 21 hores, just el capvespre per poder gaudir de la posta de sol des de les terrasses dels Hotels amb les millors vistes de Barcelona!
  A la web http://mongastronauta.com/ trobareu més informació i podreu consultar els Hotels participants. Nosaltres ja estem planificant més Vespres Inèdits abans no s'acabi la promoció! Pin ItTweet	Publicat dins de Blocaires, General, Marques, Restaurants	| Etiquetat com a Barcelona, DAMM	| 12 respostes